**OPĆI UVJETI KORIŠTENJA MREŽNE STRANICE**

*Ministarstvo rada, mirovinskoga sustava, obitelji i socijalne politike*

*Uprava za upravljanje operativnim programima Europske unije*

*Verzija 1, veljača 2023. godine*

*Zagreb, Republika Hrvatska*

**UVOD**

Ove *Opće uvjete korištenja mrežne stranice* (dalje u tekstu: „***Opći uvjeti***“) donijelo je *Ministarstvo rada, mirovinskoga sustava, obitelji i socijalne politike* sa sjedištem na adresi Ulica grada Vukovara 78, 10  000 Zagreb, OIB 53969486500 (dalje u tekstu: „***Ministarstvo***“).

Ministarstvo je tijelo državne uprave i tijelo u sustavu Europskih fondova, te kao takvo obavlja širok opseg poslova. Ovi *Opći uvjeti* odnose se na postupanje Ministarstva kao tijela u sustavu Europskih fondova, odnosno na postupanje *Uprave za upravljanje operativnim programima Europske unije* koja obavlja poslove vezane uz operativne programe poput poslova upravljanja, programiranja, kontrole i praćenja operativnih programa, te ostale bitne poslove vezane za predmetne programe.

Ovi *Opći uvjeti* odnose se na mrežnu stranicu [www.esf.hr/esfplus](http://www.esf.hr/esfplus) (dalje u tekstu: „***mrežna stranica***“), te su namijenjeni svim posjetiteljima, odnosno korisnicima mrežne stranice i njezinih funkcionalnosti (dalje u tekstu: „***korisnik***“).

U slučaju pitanja u vezi mrežne stranice, kao i pitanja u vezi *Općih uvjeta*, molimo kontaktirati Ministarstvo putem sljedećih raspoloživih kontakata:

* putem elektroničke pošte na adresu: **esf.info@mrosp.hr** ili
* pisanim putem na adresu sjedišta Ministarstva: **Ulica grada Vukovara 78, 10 000 Zagreb, Hrvatska.**

**PRIHVAĆANJE OPĆIH UVJETA**

**Ministarstvo je vlasnik i upravlja mrežnom stranicom**, uključujući i svim podstranicama iste, a putem koje korisnicima pruža informacije o svojoj djelatnosti i svojim aktivnostima.

U svrhu izbjegavanja svake sumnje, spomenute podstranice ne znače i stranice na koje Ministarstvo upućuje putem poveznica na mrežnoj stranici. Naime, **Ministarstvo nije vlasnik i ne upravlja mrežnim stranicama na koje samo upućuje putem posebnih poveznica**, a sve u svrhu informiranja i olakšavanja korisniku pronalaženja informacija.

***Opći uvjeti* kao pravno obvezujući ugovor**

***Opći uvjeti* predstavljaju pravno obvezujući ugovor između korisnika mrežne stranice i Ministarstva kao vlasnika iste**. Ovi *Opći uvjeti* ujedno predstavljaju čitavi ugovor između korisnika i Ministarstva, a u vezi korištenja mrežne stranice. Odricanje od bilo koje odredbe *Općih uvjeta* ili *Općih uvjeta* u cijelosti nije dopušteno.

Korisnik je dužan pažljivo pročitati *Opće uvjete* prije pristupanja i korištenja mrežne stranice.

Pristupanjem i korištenjem mrežne stranice, neovisno o načinu pristupa, smatra se da je korisnik **u potpunosti pročitao i razumio *Opće uvjete***, da se **u potpunosti** **upoznao i da je suglasan s *Općim uvjetima*,** te da će **mrežnu stranicu koristiti u skladu s istima**.

**Promjene *Općih uvjeta* i mrežne stranice**

**Ministarstvo zadržava pravo u bilo kojem trenutku, iz bilo kojeg razloga, s ili bez posebne obavijesti, promijeniti ove *Opće uvjete*.** Takve promjene ne utječu na prava i obveze nastale prije takvih promjena. Nastavkom pristupanja i korištenja mrežne stranice nakon objave promijenjenih *Općih uvjeta*, znači da je korisnik iste u potpunosti pročitao i razumio, te da je s istima suglasan prilikom daljnjeg pristupa i korištenja mrežne stranice.

Korisnik je dužan redovito provjeravati *Opće uvjete* jer sve promjene postaju važeće danom objave na mrežnoj stranici.

**Ministarstvo također zadržava pravo u bilo kojem trenutku, iz bilo kojeg razloga, s ili bez posebne obavijesti, promijeniti sadržaj i funkcionalnosti mrežne stranice, kao i ugasiti mrežnu stranicu**. Nastavkom pristupanja i korištenja mrežne stranice nakon promjene njezinog sadržaja i funkcionalnosti, znači da je korisnik s istima upoznat i suglasan prilikom daljnjeg pristupa i korištenja mrežne stranice.

Ako korisnik nije suglasan s *Općim uvjetima* ili nije zadovoljan s mrežnom stranicom općenito ili s njezinim sadržajem i funkcionalnostima, **korisnik je dužan odmah prestati koristiti mrežnu stranicu.**

**KORIŠTENJE MREŽNE STRANICE**

**Važna oprema za korištenje mrežne stranice**

Korisnik mrežne stranice isključivo je i jedino odgovoran za nabavu, korištenje i održavanje sve opreme potrebne za pristup i korištenje mrežne stranice, kao i za sve troškove povezane s pristupom i korištenjem mrežne stranice.

Ministarstvo nije odgovorno za oštećenja koja mogu nastati na korisnikovoj opremi kao posljedica korištenja mrežne stranice.

**Propisno korištenje mrežne stranice i svrhe korištenja iste**

**Korisnik mrežne stranice dužan je pristupati i koristiti istu u skladu s ovim *Općim uvjetima*, kao i u skladu s primjenjivim propisima, posebno pravom Republike Hrvatske i Europske unije.**

Ako drukčije nije specificirano u pisanom obliku, mrežnu stranicu, odnosno njezin sadržaj i funkcionalnosti može se koristiti isključivo u osobne i nekomercijalne svrhe.

**Dozvoljeno korištenje mrežne stranice**

Ministarstvo putem ovih *Općih uvjeta* korisniku osobno pruža **opozivo, ograničeno, neekskluzivno i neprenosivo dopuštenje za korištenje mrežne stranice, odnosno njezinog sadržaja i funkcionalnosti**, uz uvjet korisnikova kontinuirano usklađenog postupanja s *Općim uvjetima*.

**Korisniku je dozvoljeno preuzimati i ispisivati materijale i informacije s mrežne stranice, ali isključivo za osobnu i nekomercijalnu upotrebu.** Pritom je strogo zabranjeno na bilo koji način mijenjati preuzete digitalne ili ispisane papirnate materijale i informacije ili brisati i mijenjati obavijesti o pravima intelektualnog vlasništva ili drugim vlasničkim pravima na istima.

**Zabranjena ponašanja na mrežnoj stranici**

**Zabranjena ponašanja prilikom pristupa i korištenja mrežne stranice uključuju, ali nisu ograničena na**:

* sudjelovanje u aktivnostima koje su nezakonite, štetne, prijeteće, nasilne, kojima se narušavaju ili ugrožavaju prava i privatnost drugih ili su na bilo koji drugi način sporne,
* objavljivanje, prenošenje, slanje, razmjenu i svako ostalo korištenje materijala i sadržaja koji su nezakoniti, štetni, uvredljivi, vulgarni, klevetnički, kojima se narušavaju ili ugrožavaju prava i privatnost drugih ili su na bilo koji drugi način sporni,
* lažno predstavljanje,
* bilo kakvo korištenje prava intelektualnog vlasništva koja se nalaze na mrežnoj stranici u bilo kojem obliku bez dozvole nositelja prava i suprotno primjenjivim propisima,
* objavljivanje, prenošenje, slanje, primanje, razmjena, preuzimanje i svako ostalo korištenje bilo kojeg materijala i sadržaja s mrežne stranice u bilo koju neosobnu i komercijalnu svrhu ili na bilo koji način koji nije u skladu s odredbama ovih *Općih uvjeta*,
* prenošenje materijala i podataka koji sadrže softverske viruse, zlonamjerne softvere, ransomware ili bilo koji drugi štetni program ili računalni kod dizajniran da negativno utječe na rad bilo kojeg softvera ili hardvera ili druge opreme,
* bilo koje radnje kojima se narušava ili koje će dovesti do narušavanja funkcionalnost mrežne stranice,
* bilo koje radnje kojima se krši ili koje će dovesti do kršenja primjenjivog prava ili odredbi *Općih uvjeta*,
* sve što prema mišljenju Ministarstva šteti ili bi moglo štetiti ugledu Ministarstva.

U slučaju korištenja mrežne stranice i postupanja na zabranjen način, **Ministarstvo zadržava pravo u bilo kojem trenutku, bez prethodne obavijesti, uskratiti pristup mrežnoj stranici, odnosno njezinim funkcionalnostima**.

**Korištenje sadržaja trećih strana**

Mrežna stranica može sadržavati poveznice na druge mrežne stranice kojima upravljaju treće strane. **Takve poveznice na mrežnoj stranici pružaju se isključivo kao pogodnost, odnosno u referentne i informativne svrhe.** Ministarstvo ne kontrolira i ne održava mrežne stranice trećih strana, te nema utjecaj na njihov sadržaj ili dostupnost. **Mrežnim stranicama trećih strana pristupate i koristite ih na vlastiti rizik te u skladu s uvjetima korištenja istih.**

Mrežna stranica može sadržavati sadržaje, materijale i informacije trećih strana. **Ministarstvo ne jamči i ne odgovara za točnost, pouzdanost i potpunost sadržaja, materijala i informacija trećih strana na mrežnoj stranici.** Pristup te oslanjanje na sadržaje, materijale i informacije trećih strana na mrežnoj stranici isključivo je na vlastiti rizik.

**INTELEKTUALNO VLASNIŠTVO**

**Ministarstvo je vlasnik, odnosno nositelj svih prava intelektualnog vlasništva na mrežnoj stranici, njezinom sadržaju, obilježjima, funkcionalnostima i materijalima objavljenima na istoj**. Prava intelektualnog vlasništva zaštićena su primjenjivim propisima Republike Hrvatske i Europske unije, ali i međunarodnim propisima i ugovorima.

Pored Ministarstva, **nositelji prava intelektualnog vlasništva mogu biti i treće strane u odnosu na određeni sadržaj na mrežnoj stranici**.

Pristupom i korištenjem mrežne stranice, odnosno prihvaćanjem *Općih uvjeta*, korisnik se **obvezuje poštivati sve primjenjive propise u vezi intelektualnog vlasništva,** te kako **neće koristiti prava intelektualnog vlasništva koja se nalaze na mrežnoj stranici bez dozvole nositelja prava i suprotno primjenjivim propisima**.

Ministarstvo korisniku ne daje nikakvo izričito ili prešutno pravo intelektualnog vlasništva na mrežnoj stranici. Mrežnoj stranici korisnik pristupa samo u svrhu osobne, nekomercijalne upotrebe.

**Korisniku je dozvoljeno preuzimati i ispisivati materijale i informacije s mrežne stranice, ali isključivo za osobnu i nekomercijalnu upotrebu**, a može i (u nekomercijalnom kontekstu) skrenuti pozornost drugih na sadržaj objavljen na mrežnoj stranici.

**Strogo je zabranjeno** bez izričite pisane suglasnosti Ministarstva:

* BILO KAKVO PREUZIMANJE, POHRANJIVANJE, REPRODUCIRANJE, KOPIRANJE, DISTRIBUCIJA, PRENOŠENJE, OBJAVLJIVANJE, MODIFICIRANJE, REVIDIRANJE, JAVNO PRIKAZIVANJE ILI MIJENJANJE NA BILO KOJI DRUGI NAČIN MREŽNE STRANICE I NJEZINOG SADRŽAJA,
* na bilo koji način mijenjati papirnate ili digitalne kopije mrežne stranice ili materijala objavljenih na istoj, a koji su ispisani ili preuzeti,
* korištenje ilustracija, fotografija, videa ili audio sekvenca ili bilo kakvih grafika odvojeno od bilo kojeg popratnog teksta,
* brisanje ili izmjena obavijesti o pravima intelektualnog vlasništva ili drugim vlasničkim pravima iz kopija mrežne stranice ili materijala objavljenih na istoj,
* korištenje bilo kojeg dijela mrežne stranice i materijala objavljenih na istoj u komercijalne svrhe, bez stjecanja dozvole od Ministarstva,
* korištenje obrnutog inženjeringa i svih drugih postupaka kojima se može ukrasti softverski kod mrežne stranice.

**Svaka upotreba mrežne stranice koja nije izričito dopuštena *Općim uvjetima* krši *Opće uvjete* i može kršiti primjenjive propise u vezi intelektualnog vlasništva i drugih prava.**

**ODRICANJE OD JAMSTAVA**

**Korisnik mrežnu stranicu koristi na vlastiti rizik**. Iako je ova mrežna stranica vjerojatno dostupna širom svijeta, **Ministarstvo ne jamči da je ista, odnosno da je njezin sadržaj dostupan ili primjeren za upotrebu na lokacijama izvan Republike Hrvatske**. Pristup i korištenje mrežne stranice s lokacije na kojoj je pristup istoj ili sadržaj iste nezakonit, je strogo zabranjeno.

Kada korisnik koristi mrežnu stranicu, informacije i podatci će se prenositi preko medija koji mogu biti izvan kontrole Ministarstva. Prema tome, **Ministarstvo ne preuzima nikakvu odgovornost za ili u vezi s kašnjenjem, greškom, prekidom ili oštećenjem bilo koje informacije ili podataka prilikom prijenosa u vezi s korištenjem mrežne stranice**.

**Ministarstvo ne jamči povjerljivost i tajnost komunikacije, odnosno informacija, podataka ili materijala** koje prenosite na ili s mrežne stranice putem interneta ili bilo kojeg drugog oblika globalne komunikacijske mreže.

Mrežna stranica i njezin sadržaj stavljaju Vam se na raspolaganje „*kakvi jesu*“ („*as is*“) i „*kako su dostupni*“ („*as available*“). **Ministarstvo do najveće mjere dozvoljene propisima, odriče se svih jamstava, bilo iskazanih ili impliciranih, zakonskih ili bilo kojih drugih, uključujući, ali ne ograničavajući se na nepostojanja povrede prava trećih strana i prikladnosti za određene svrhe**.

Ne ograničavajući se na gore navedeno, Ministarstvo **NE DAJE NIKAKVE IZJAVE ILI JAMSTVA o sljedećem**:

* da će korisnikovo korištenje mrežne stranice i njezinog sadržaja, kao i dostupnost i korištenje svih funkcionalnosti mrežne stranice biti neprekinuti, bez greške i sigurni,
* da su sve pružene informacije, podatci i materijali na mrežnoj stranici točni, pouzdani i potpuni u slučaju nekontrolirane izmjene od strane trećih osoba, poput hakerskih napada te sličnih nezakonitih aktivnosti koje su izvan naše kontrole,
* da će bilo kakve smetnje ili nedostatci u vezi mrežne stranice biti popravljeni ili uklonjeni,
* da su bilo koji softver, usluga, lokacija, poslužitelj ili elektronička komunikacija na koje je smještena ili s kojima je povezana mrežna stranica na bilo koji način, bez virusa ili bez drugih štetnih komponentni,
* da postoji odobrenje ili usklađenost bilo kojeg softverskog alata u vezi sa sadržajem mrežne stranice.

**ODRICANJE OD ODGOVORNOSTI**

Koliko maksimalno dopuštaju primjenjivi propisi, **Ministarstvo nije odgovorno za bilo kakvu štetu (običnu štetu, izmaklu dobit te neimovinsku štetu)** nastalu zbog:

* korisnikova pristupa i korištenja ili nemogućnosti pristupa i korištenja mrežne stranice, njezinog sadržaja i funkcionalnosti,
* bilo kojeg sadržaja objavljenog na mrežnoj stranici,
* bilo koje izjave ili ponašanja objavljenih ili učinjenih javno dostupnim na mrežnoj stranici,
* korisnikova ponašanja ili radnji, kao rezultata reakcije ili oslanjanja na bilo koji sadržaj i / ili funkcionalnosti dostupne na mrežnoj stranici,
* gubitka i / ili zabrane korisnikova pristupa mrežnoj stranici, odnosno gubitka pristupa, brisanja, nemogućnosti spremanja, nemogućnosti stvaranja kopije ili promjena bilo kojih informacija i funkcionalnosti na mrežnoj stranici,
* bilo kakvog ponašanja ili sadržaja treće strane na mrežnoj stranici, uključujući, ali ne ograničavajući se na bilo kakvo klevetničko, uvredljivo ili nezakonito ponašanje drugih korisnika mrežne stranice ili trećih strana,
* bilo kojih drugih pitanja u vezi mrežne stranice, njezinog sadržaja i funkcionalnosti.

**NAKNADA ŠTETE**

Korisnik ove mrežne stranice pristaje nadoknaditi nastalu (stvarnu) štetu Ministarstvu, te braniti i osloboditi odgovornosti Ministarstvo od bilo kakvih zahtjeva, šteta, gubitaka, troškova (uključujući razumne odvjetničke naknade), a koji nastaju izravno ili neizravno zbog kršenja odredbi ovih *Općih uvjeta* od strane korisnika, odnosno zbog pristupa i korištenja mrežne stranice i njezinih funkcionalnosti od strane korisnika.

**PRIVATNOST**

Informacije o privatnosti, odnosno informacije o tome kako Ministarstvo prikuplja, obrađuje i štiti osobne podatke, možete pronaći u *Politici privatnosti* Ministarstva.

Također, informacije o kolačićima koje Ministarstvo prikuplja, kao i o tome kako možete upravljati istima, možete pronaći u *Politici kolačića* Ministarstva.

**ZAVRŠNE ODREDBE**

Na ove *Opće uvjete* primjenjuje se pravo Republike Hrvatske i pravo Europske unije, u mjeri u kojoj je isto primjenjivo uzimajući u obzir članstvo Republike Hrvatske u Europskoj uniji.

Sve eventualne sporove nastale iz ovih *Općih uvjeta* ili njegovih promjena, Ministarstvo i korisnik će nastojati riješiti mirnim putem, a u slučaju nemogućnosti takvog rješavanja bit će nadležan sud u Zagrebu.

Ako je bilo koja odredba ovih *Općih uvjeta* u cijelosti ili djelomično nevažeća ili postane u cijelosti ili djelomično nevažeća, time se ne poništava valjanost ostalih odredbi *Općih uvjeta* ili *Općih uvjeta* kao cjeline. Svaka nevažeća odredba zamijenit će se razumnom odredbom koja je dopuštena zakonom i najbliže odgovara poslovnoj svrsi izvorne odredbe.

Propust korisnika ili propust Ministarstva da iskoriste svoja prava iz *Općih uvjeta*, ne utječe na valjanost dijela ili cijelih *Općih uvjeta,* te se ne smatra odricanjem ili gubitkom predmetnih prava ili drugih prava iz *Općih uvjeta*.

Prestanak važenja ovih *Općih uvjeta* u cijelosti ili djelomično ili prestanak korištenja mrežne stranice, ne oslobađa korisnika od bilo koje odgovornosti koja je već nastala u trenutku prestanka važenja *Općih uvjeta* ili prestanka korištenja mrežne stranice ili koja se nakon toga može utvrditi u odnosu na bilo kakvu radnju ili propust nastale prije prestanka važenja *Općih uvjeta* ili prestanka korištenja mrežne stranice.

Svaka obveza naknade štete u odnosu na *Opće uvjete* je trajna, odvojena i neovisna od ostalih naknada i nastavlja vrijediti i nakon prestanak važenja ovih *Općih uvjeta* u cijelosti ili djelomično ili prestanka korištenja mrežne stranice od strane korisnika.